Juuli on olnud väga sajune ja seda ennekõike Lääne-Eestis (17.07.2012 11:56)
13. juuli sadas iga tunni paari tagant
Selle aasta juulikuu on seni silma paistnud tugevate sadude poolest ja seda ennekõike Lääne-Eestis.
Korraks saabunud vahemereline soojus põhjustas tugevat äikesevihma 7-8. juulil Lääne-Eestis ja saartel. Lääne – Nigula meteoroloogiajaamas mõõdeti 7. juulil sajusummaks102.5 mm.
Juba järgmisel pühapäeval, 15. juulil kostitati Lääne-Eestit taas tugeva vihmasajuga. Seekordse saju põhjustas Taanist üle Ojamaa ja Loode-Eesti kirdesse liikuv tsüklon, kusjuures saju raskuspunkt oli eelmisega võrreldes nihkunud veidi enam loode poole. Suurim sademetehulk mõõdeti Kuusiku meteoroloogiajaamas 15. ja 16. juuli - 66,2 mm, millest 54,8 mm sadas maha ööl vastu 16. juulit. Üle 50 mm sademeid mõõdeti veel ka Vihterpalu hüdromeetri1ajaamas ja Tallinn-Harku kliimajaamas.
*hüdromeetriajaamade andmetel kuunorme arvutatud ei ole.